open-index/open-wikipedia-markdown huggingface dataset:
Fenòmenu

U terminu **fenòmenu** hè utilizzatu in rifarimentu à un evintu ussarvevuli, talvolta in l'usu currente suprattuttu se a segnu chi sè qualcosa di speciale, (l'urighjne di a parola hè greca, da *phainomenon* = ciò chì hè manifestu, è partantu ussarvevuli).

## U terminu ''fenòmenu'' in a filusofia di Kant
U penseru di Kant si pone à u vertice di una lunga riflessione annantu à a vera natura di i fenòmeni iniziata ghjà in u V sec. A.C. incù l'atumismu di Demucritu; pà una ricustruzione di quissa tematica vedi fenumenismu. Da Cartesiu à Kant i due principali indirizzii filusofici, raziunalismu è empirismu, pur divarghjendu annantu à quasi tuttu cuncurdanu annantu à a natura puramente fenumenica di u mondu sensibili è quotidianu.

U terminu vene utilizzatu da Immanuel Kant in sensu tecnicu, in uppusizione à u terminu 'noumenu'. I fenòmeni custituisconu u mondu cusì cum'è appà à i nostri sensi, è ùn cum'è essu hè indipendentemente da a nostra esparenza di essu (a "cosa in sé", *das ding an sich*). L'omi ùn ponu micca, secondu Kant, cunusce a realtà in sé, ma sultantu attraversu l'esparenza pussibile di essa ("a cosa pà me", *das ding für mich*). In tal modu a filusofia vene à cuincide incù lu studiu di l'esperenza umana di u mondu.

U cuncettu di 'fenòmenu' hè à a base di quella tradizione filusofica nota incù u nomu di fenumenuloghja. Figure di spiccu di quissa tradizione sò Hegel, Husserl, Heidegger, Merleau-Ponty è Derrida.

## U terminu ''fenòmenu'' in psiculoghja
A cuncezione di Kant di u fenòmenu ha moltu influenzatu u mudellu psicudinamicu di a psiculoghja, è e teurie chì studianu l'interazioni frà mente, carvellu è mondu esternu.

## U terminu ''fenòmenu'' in campu scentificu
Fenòmenu hè un qualunque evintu ussarvevuli. I fenòmeni sò l'ughjetti di studiu di a scenza.

Hè pussibili raggruppà sottu una denuminazione più specifica ognunu u fenòmenu di un varunque ambitu, è uttene à esempiu - à partì da ognunu l'evintu chì ha à chì fà incù l'ottica è incù a luce - a categuria fenòmeni ottici.

Qualchì evinti sò usservevuli da chjiunque, altri richedenu manipulazioni cumplicate è attrezzature sufisticate.

Qualchì di quissi fenòmeni ricadenu à u di fori di ciò chì di solitu si intende pà "scenza". Essi vingonu trattati à a voce fenòmeni anomali.

## Afurismi
*"Nessun fenòmenu hè tali finché ùn vene micca ussarvatu" Niels Bohr
*"Una teuria scentifica ùn hè micca altru chì un puntu d'appoghju invintatu in u caos di i fenòmeni vivinti" - Wilhelm Reich
*"Studià i fenòmeni patuloghjici senza i libri hè cum'è avinturà si annantu à di un mare di a quale ùn si pussede micca a cartina; ma studià i libri senza i pazenti hè cum'è ùn andà micca affattu à u mare" - Sir William Osler
Calcinaia

**Calcinaia** hè una cumuna taliana di a pruvincia di Pisa.

## Paisoli
Fornacette, Montecchio, Oltrarno, Sardina.

## Cumune in cunfina
Bientina, Cascina, Pontedera, Santa Maria a Monte, Vicopisano.
Casciana Terme

**Casciana Terme** hè una cumuna taliana di a pruvincia di Pisa.

## Paisoli
Ceppato, Collemontanino, Parlascio, Sant'Ermo.

## Cumune in cunfina
Chianni, Lari, Lorenzana, Santa Luce, Terricciola.
Chianni

**Chianni** hè una cumuna taliana di a pruvincia di Pisa.

## Paisoli
La Fornace, Garetto, I Guelfi, La Pescaia, La Pieve, Rivalto, Sassi Bianchi.

## Cumune in cunfina
*Chianni* cunfina incù: Casciana Terme, Castellina Marittima, Lajatico, Riparbella, Santa Luce, Terricciola.
Castelnuovo di Val di Cecina

**Castelnuovo di Val di Cecina** hè una cumuna taliana di a pruvincia di Pisa.

## Cumune in cunfina
*Castelnuovo di Val di Cecina* cunfina incù: Casole d'Elsa (SI),  Monterotondo Marittimo (GR), Montieri (GR), Pomarance, Radicondoli (SI).
Calci

**Calci** hè una cumuna taliana di a pruvincia di Pisa.

## Paisoli
Castelmaggiore, Il Colle, La Corte, La Gabella, Montemagno, La Pieve, Pontegrande, Rezzano, Tre Colli, Villa.

## Cumune in cunfina
Buti, Capannori (LU), San Giuliano Terme, Vicopisano.
Bientina

**Bientina** hè una cumuna taliana di a pruvincia di Pisa.

## Paisoli
Caccialupi, Puntone, Quattro Strade, Santa Colomba.

## Cumune in cunfina
Altopascio (LU), Buti, Calcinaia, Capannori (LU), Castelfranco di Sotto, Santa Maria a Monte, Vicopisano.
Jean-François Bauret

**Jean-François Bauret** hè statu un fotògrafu francese natu in u 1932 é mortu in u 2014.

## Da vede dinù
*Listinu di i fotografi
Malmignattu

U **malmignattu** (o malmignattulu) (*[[Latrodectus tredecimguttatus]]*) hè un tipu di ragnu chì faci parti di a famiglia di i Theridiidae. Si scontra in tutta a rigioni di u Mediterraniu ma dinò in u nordu di l'Africa, in Asia Cintrali, in Russia suttana è in l'Isuli Canarii. Pò essa priculosu pa l'omu. Era ancu cunnisciutu da i grechi à tempi antichi antichi. U malmignattu hè neru, è t'hà à spessu trè paghji di tacchi rossi, calchì volta chjirchati bianchi o giaddi. I patti sò forti è neri. U malmignattu hè discrittu à spessu com'è pussidendu tredici tacchi rossi. Ma esistini calchì variazioni, apposta chì pò accada chì 'ssi tacchi fussini bianchi. 

Ci hè un impurtantu dismurfisimu sessuali ind'è u malmignattu, postu chì a femina (8-18 mm) hè bedda più maiori ch'è u masciu (3-6 mm). L'adulti masci si trovani da maghju à sittembri, quandu i femini inveci si scontrani da maghju à nuvembri. U malmignattu cattura i so predi vivi par via di una ragnata abbastanza maiori, ma bedda piattata è si nutrisci par u più d'insetti. Accadi chì l'accupiamentu fussi priculosu pà u masciu, chì pò essa divuratu tandu da a femina. 

Vivi in ragnati moltu resistenti incù una forma irregulari in ariali à machja meditarrania bassa, à spessu aridi è pitrosi, frà sassa è muretti; moltu raramenti u malmignattu si pò truvà vicinu à i casi di campagna.

U malmignattu hè vilanosu, è una pizzicatura pò ancu essa murtali. Ci vò d'andà subitu à u spidali o à a clinica. U vilenu agisci da 10 minuti à un'ora. Ma sola a femina hè vilanosa .

## Tassunumia
Un sinonimu cumunu di *Latrodectus tredecimguttatus* hè *Latrodectus mactans tredecimguttatus*.

## In Corsica

U malmignattu hè cumunu in Corsica. Hè ancu chjamatu a zinevra. Si scontra à spessu in u centru di a Corsica è in Pumonti. Hè più raru in Cismonti. Hè piuttostu da marzu à sittembri chì ci hè u risicu di fà si pizzicà. 

Ci conta Roccu Multedo chì si scuntrava à spessu in l'arghji in tempi di tribbiera o in i lecci suvarini.

In i tempi, sicondu Roccu Multedo, s'aduprava a fiamma par curà ni a pugnitura è in Osani, era imprudatu u forru caldu.

## Citazioni
Accadi chì u malmignattu fussi citatu in a cultura corsa. Par asempiu in a ghjastema:
* *Ch'idda ti pugni a malmignatta !*

## Rifarenzi

## Liami
* U malmignattu - Uffiziu di l'Ambienti di a Corsica 
* I ragni priculosi di Corsica
* U malmignattu (in francesu)
* Videu di u malmignattu
Listinu di i fotografi

## A
*Ansel Adams
*Bryan Adams
*Eugène Atget
*Richard Avedon

## B
*Jean-Luc Battini
*Jean-François Bauret
*Werner Bischof
*Klez Brandar
*Bill Brandt
*Brassaï
*René Burri

## C
*Sophie Calle
*Ètienne Carjat
*Henri Cartier-Bresson
*Gabriel Carvajal
*Mama Casset
*Salla Casset
*Lucien Clergue
*Chuck Close

## D
*Jacques Daguerre
*Bruce Davidson
*Mario de Biasi
*Benjamín de la Calle
*Augusto De Luca
*Raymond Depardon
*Bernard Deschamps
*Robert Doisneau
*František Drtikol
*Maxime Du Camp

## E
*Mark Edwards
*Peter Henry Emerson
*Elliott Erwitt
*Walker Evans

## F
*Andreas Feininger
*Roger Fenton
*Ludmila Foblová
*Joan Fontcuberta
*Martine Franck
*Robert Franck
*Lee Friedlander
*Francis Frith

## G
*Anatolij Garanin
*Alexander Gardner
*Andreas Gursky

## H
*Ernst Haas
*Sara Holt
*Hosoe Eikoh

## I
* Irina Ionesco
* Walter Iooss
* Izis

## K
*Josef Koudelka

## L
*Dorothea Lange
*Jacques-Henri Lartigue
*Clarence John Laughlin
*Gustave Le Gray
*Erich Lessing

## M
*Mohammad Mohammadian
*Raymond Moore
*Christophe Mourthé
*Martin Munkácsi

## N
*Félix Tournachon Nadar
*Charles Nègre
*Helmut Newton
*Nick Nixon
*William Notman
 
## O
*Paul Outerbridge

## P
*Freeman Patterson
*Irving Penn
*Sergei Mihxailovicx Prokudin-Gorskji

## R
*Man Ray
*Marc Riboud
*Leni Riefenstahl
*Alexander Rodchenko
*Willy Ronis
*Jiří Růžek

## S
*Sebastião Salgado
*Jan Saudek
*Edward Steichen
*Ralph Steiner
*Otto Steinert
*Alfred Stieglitz
*Thomas Struth

## T
*William Henry Fox Talbot
*Paul Trevor

## V
*Robert Vano
*Charles Verax
*Dima Vesnine
*Adam Clark Vroman

## W
*Sabine Weiss
Steatoda grossa

*Steatoda grossa*  hè un tipu di ragnu chì faci parti di a famiglia di i Theriiidae. Hè cumuna in America di u Nordu è in Auropa. Si scontra à spessu in i cità, in i tafona di i vechji mura, in i sulaghjoli o in i cantini, in i loca ind'edda ci hè l'umidità. Si vedi tuttu l'annu.

Ci hè un impurtantu dismurfisimu sessuali, apposta chì a femina (10 mm) hè bedda più maiori ch'è u masciu (6 mm). A femina campa sin'à sei anni. Inveci u masciu un campa cà sin'à un annu o un annu è mezu.

A mursicatura di *Steatoda grossa* hè priculosa. Ma hè statu pruvatu chì l'antivilenu *Latrodectus* hè efficaci contr'à u vilenu di *Steatoda grossa*.

## In Corsica
*Steatoda grossa* hè cumuna in Corsica. 

## Rifarenzi
* I ragni priculosi di Corsica - Steatoda grossa
Ficu

U **ficu** hè u fruttu di a fica, un arburi di a famiglia di i Moraceae.

## Citazioni
U ficu hè mintuvatu à spessu in a cultura è in a litteratura corsa. Par asempiu in i sprissioni:
* *cambià fica par sorbi*
* *parè un ficu pinciulescu*
* *ùn valè un ficu*: *ùn vale un ficu!*
è in i pruverbii:
* *Fichi è moglie caccianu e voglie.*
* *I fichi quand'elli venenu, è l'uva quand'ella passa.*
* *Cun un ficu, faci un amicu.* 
* *Manghjatu u ficu, persu l'amicu.*
* *Minestra è fichi, facenu latte.*
* *Tantu spunta fichi, tantu ni tratta.*

## Da veda dinò
* u fiuronu

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
* ''A Frutta'', Adecec, Lessicu 
* Ciavatti, Petru (dir. redazzione) Dizziunariu *U Muntese*, 1984, Albiana
Arba

L**'arba** ò **erba** hè una pianta bassa incù fustu verde è micca lignosu. 

## Citazioni
L'arba hè mintuvata à spessu in a cultura è in a litteratura corsa. Par esempiu in i sprissioni: 

- *l'arba vogliu*

- *ùn hè arba chì poni i [[fiori|fiora]]* chì voli dì: hè un gattivu sughjettu

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
Farina

A **farina** hè un alimentu ottinutu à parta di a biada o altri produtti, chì sò stati macinati.

## Citazioni
A farina hè mintuvata à spessu in a cultura è in a litteratura corsa. Par esempiu in i sprissioni:
* *Hè quant'è à circà [[mocu]] in a farina* 
* *Cunsigliu di [[topu|topa]] è dannu di farina.*
* *largu in [[brenna]] è schersu in farina.*
* *ùn hè farina da fà [[ostia]]*
o in u pruverbiu:
* *A chì ùn ni hà, ùn ni mangna. Sé tu voli a farina, va à coglia a [[castagna]].*

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
Pedi

U pede hè una parte di u  vivu chì l'animali è l'omu utilizanu per caminari 

## Citazioni
U pedi hè mintuvatu à spessu in a cultura è in a litteratura corsa. Par esempiu in i sprissioni:
* *Viaghjà à pedi pudditrini.*
* *Truvà u scarpu à u so pedi.*
* *Ùn li sortini micca i peda fora di u lettu*
* *Fà ni à pedi è à [[cavaddu]]*: *ni faci à pedi è à cavaddu !*

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
* Peretti, Petru Paulu, *Campu*, 1966
Trova

A **trova** o **tròvula** è un vaccile di legnu o di petra fatt'apostu per i porci mannarini.

## Citazioni
Accadi chì a trova fussi mintuvata in a cultura è in a litteratura corsa. Par esempiu:
* in u pruverbiu: *quand'è u [[porcu]] hè techju, si volta a trova*
* in a sprissioni: *vultà si a trova dopu mangnatu* 

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
Zicca

A **Zicca** (o zecca) hè un tipu d'animali chì si nutrisci di u sangui d'altri mammiferi, rettili o aceddi.

## Citazioni
Accadi chì a zicca fussi citata in a cultura è in a litteratura corsa. Par asempiu:
* in a sprissioni: *una zicca niedda*
* o in u pruverbiu: *Cavaddu vechju, zicchi è muschi.*

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
Pidochju

U **pidochju** hè un'insettu parassitu picculu chì assumiglia à a ragnata o à u scurpionu è chì manghja u sangue.

## Citazioni
Accadi chi u pidochju fussi citatu in a cultura è in a litteratura corsa. Par asempiu:
* in a sprissioni: *un pidochju rifattu* o *un pidochju rifaticciu*
*o in u pruverbiu: *ùn ti fidà di u pidochju rifattu*

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
Mosca

## Citazioni
A mosca hè mintuvata à spessu in a cultura è in a litteratura corsa. Par asempiu in i sprissioni:
* *Aspittà chì a mosca si rodi u [[chjodu]]* o ancu: *dà tempu, chì a mosca si rodi u chjodu*
* o in u pruverbiu: *Cavaddu vechju, zicchi è muschi*

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
Labbru

## Citazioni
U labbru hè mintuvatu calchì volta in a cultura è in a litteratura corsa. Par asempiu in i sprissioni:
* *Hè quant'è à vulà fà sprucca senza labbri.*
o in u pruverbiu: *Un si pò dì "prruci" senza labbri.*

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
Arechja

L**'arechja** hè una parti di l'anatumia chì servi da catturà u sonu.

L'arechja umana si componi di trè parti:
* L'arechja esterna
* L'arechja media
* L'arechja interna

## Citazioni
L'arechja hè mintuvata à spessu in a cultura è in a litteratura corsa. Par asempiu in i sprissioni:
* *Li frisciani l'arechji*;
* *Fà arechji di marcanti*;
o in u pruverbiu:
* *Arechja manca arechja franca, arechja dritta arechja fritta*.

## Da vede dinò
* Martellu (anatomia)

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984.
Caccavu

U **caccavu** hè un sturmentu usatu in cucina par cocia l'alimenti.

## Citazioni
Accadi chì u caccavu fussi citatu in a cultura è in a litteratura corsa. Par asempiu in u pruverbiu:
- *U caccavu vatatu ùn fù mai cottu*.

## Da vede dinù
* Caghjini

## Rifarenzi
* Peretti, Petru Paulu, *Campu*, 1966
Nasu

U **nasu** (da a parolla latina *nasus*) hè a parti di u corpu chì ind'è l'omu, accupa a parti cintrali di u visu, essendu piazzatu sopra à a bocca.

## Citazioni
U nasu hè mintuvatu à spessu in a cultura è in a litteratura corsa. Par asempiu in a sprissioni:
* *torcia u nasu à a ghjustizia*
* *ghjustizia nasitorta*
* *purtà pa u nasu*
o in u pruverbiu:
* *À chì t'hà solda è amicizia, torci u nasu à a [[ghjustizia]].*

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
Ossu

Un **ossu** hè una parte anatomica soda ind'è i vertebrati. L'inseme di l'ossi di un animale ne custituisce u scheletru.

## Citazioni
L'ossu hè mintuvatu à spessu in a cultura è in a litteratura corsa. Par asempiu in i sprissioni:
* *custà l'ossu di u [[coddu]]*
* *piglià si l'ossa in gola*: *si piglia l'ossa in gola !*
o in i pruverbii:
* *A [[lingua]] ossu ùn hà è ossu tronca.*
* *À un bon' [[cani]] li si dà un bon ossu.*
* *[[Acqua]] minuta, ghjugni à l'ossu è ùn hè criduta.*

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984

## Vedè
* Alcudina (anatumia)
Mela granata

U **miligranu** (*[[Punica granatum]]*) hè un arburi fruttevuli chì faci parti di a famiglia di i Lythraceae. Hè cultivata dapoi i tempi antichi pa i so frutti è i so beddi fiori. Hè un picculu arburi chì hè altu sin'à 6 metri. Pò campà insin'à dui centu anni. Hè un arburi chì perdi i casci, ma pò accada ch'eddu i tinissi, in certi rigioni. I foglii sò lungarini è opposti, longhi da 3 à 7 cm è larghi da 1 à 2 cm. U miligranu fiurisci da maghju à aostu. I fiori sò rossi rossi è t'ani un diamitru di 3 cm. U miligranu suporta bè u fretu (sin'à -15&nbsp;°C) ma si piaci di più in i loca caldi. 

U miligranu hè urighjinariu di l'Asia uccidentali. Hè cultivatu avali in tutti i cuntinenti è in particulari in China, in u Meziornu di i Stati Uniti d'America, in Arghjintina. 

S'usani i fiori freschi di u miligranu in infusioni par luttà contr'à l'affannu.
 
## In Corsica

U miligranu hè cultivatu in Corsica.

## Citazioni
Accadi chì u miligranu fussi mintuvatu in a litteratura corsa. Par esempiu:
* in a puisia *L'ortu di ziu* di Marcu Ceccarelli:
:*Tutti l’anni à a [[branata]],*
:*Ci era un [[nidu]] di [[pincionu]],*
:*Annant’à a mela granata,*
:*Ziffa à l’orlu di u strittonu,*
:*In a [[baracocca]] vicina,*
:*Un antru di [[cardalina]]*

## Lessicu
Altri noma corsi di u miligranu sò: u magranà, a mela granata.

## Da veda dinò
* a Mela (fruttu)
* a Mela cutona
Ghjuvan'Vitu Grimaldi

**Ghjuvan'Vitu Grimaldi** hè un autore in lingua corsa. Hè natu in Corsica in u 1804. Hè statu prufissore di filusufia à u culleghju Fesch in Aiacciu. Morsi in Aiacciu in u 1863.

## Bibliugrafia
* Bartulumea
Acantu

L**'Acantu** (Acanthus mollis) hè una pianta chì faci parti di a famiglia di l'Acanthaceae. Hè cumuna in i rigioni di u Mediterraniu. Si scontra à spessu à u cantu di i stradona. L'acantu hè altu sin'à 1,50 m. Fiurisci da maghju à aostu. I casci sò verdi scuri è beddi larghi.

Dipoi l'antichità, l'acantu hè riprisintatu annantu à l'affreschi, i munimenti, i mobuli o i banderi.

## In Corsica
L'acantu hè cumunu in Corsica. Sò pinsà ch'eddu hè statu introduttu à tempi antichi in Corsica. Si vedi di più in piaghja cà in muntagna.

## Rifarenzi
* L'acantu - Stantari 

## Da veda dinò
* i fiori di Corsica
Clemente Paoli

**Clemente Paoli** era u figliolu di Ghjacintu Paoli è u fratellu di Pasquale Paoli. Clemente hè natu circa in u 1711 in u poghju di a Stretta, in Merusaglia. Di lugliu 1739, quand'è u so babbu è u so fratellu Pasquale partenu per Napuli, ellu si ne stà in Corsica. Hà spusatu Maria Baldassari è hà avutu incù ella dui figlioli: Ghjacintu è Dionisia. Clemente Paoli morsi u 7 ghjinnaghju di u 1794.

## Referenze
* Orsu Ghjuvanni Caporossi, Clemente Paoli 
* Prete Galletti, *Storia illustrata di a Corsica - Histoire illustrée de la Corse*, 1863
* Serpentini, Antone Lurenzu (dir.), *Dizziunariu storicu di a Corsica*, Albiana, 2006 (in francese)

## Da vede dinù
* Pasquale Paoli
* Ghjacintu Paoli
Pontica

A **pontica** (Rattus norvegicus) hè un tipu di mammiferu chì faci parti di a famiglia di i Muridae. Hè bruna o grisgia. A pontica hè longa sin'à 25 cm. A coda hè longa sin'à 20 cm. U pesu mediu di u masciu hè 350 grammi è quiddu di a femina hè 250 grammi. Ma pò accada chì una pontica pisessi una libra. Di manera eccezziunali, si pò ancu scuntrà una pontica chì pesa sin'à un chilò.

A pontica hè unu di i topa più cumuni, è dinò unu di i più maiori. Si pensa ch'edda hè urighjinaria di u Nordu di a China. A pontica s'hè sparta avali annantu à tutti i cuntinenti, fora di l'Antarctica. Hè u tipu di topu più cumunu in Auropa.

## In Corsica
A pòntica hè cumuna in Corsica.

## Da veda dinò
* i mammiferi di Corsica
* u topu campagnolu
* u topu mascaratu
Sophora cassioides

**Sophora cassioides** (*Edwardsia macnabiana*) hè una pianta chì face partita di a famiglia di e Fabaceae. Si trova in u Cile è in l'Isula Gough.

## Rifarenza
Heenan P.B. 2001. The correct name of Chilean pelu (Fabaceae):the identity of Edwardsia macnabiana and the reinstatement of Sophora cassioides New Zealand Journal 39:167-170
Vittichju

U **Vittichju** (*[[Clematis flammula]]*) hè hè una spezia di pianta chì faci parti di a famiglia di i Ranunculaceae.

## Discrizzioni
U vittichju hè una pianta arrampicanti appartinendu à a famiglia di i Ranunculaceae. Si distingui par via di i so piccioli volubili pudendu aghjunghja insin'à 3 metri di lunghezza. I casci sò cumposti è alterni, incù fuglioli uvali è dintati. I fiora, di piccula taglia, sò bianchi è sgaghjani un prufumu aggradevuli. Sò ragruppati in infiuriscenzi terminali è appariscini da ghjugnu à sittembri.

U vittichju hè una pianta tossica, par via di a prisenza d'alcaloidi è di sapunini (in particulari a prutoanemunina). 

U vittichju s'assumiglia à a vitalba ma u vittichju t'hà i fiora bianchi prufumati incù un adori d'amandula dolci è i fogli pinnati à doppiu, quandu inveci a vitalba t'hà i fiora bianchi è appena virdicci incù un aspettu particulari incù prima pelu è i fogli cumposti pinnati.

## Ripartizioni
U vittichju hè urighjinariu d'Auropa, d'Africa subrana è d'Asia uccidentali. Omu a trova par u più in i righjoni mediterranii, ind'eddu cresci in i boschi, i sebbi, l'arici è i pratulini. Hè ancu cultivatu com'è pianta urnamintali in numarosi orta. 

*Clematis flammula* hè prisenti in Corsica.

## Biulugia

U vittichju hè una pianta vivaci chì si ripraduci par via di graneddi. Prifirisci i terri beddi assiccati è assuliati, ma pò ancu tullarà un pocu d'ombra. 'Ssa spezia hè adattata à i climi timparati è risisti bè à l'inverni freti. Hè inamacatu da l'insetti, in particulari l'abbi è i sbarabattuli, chì sò attratti da u so prufumu inzuccaratu.

## Tassunumia

U vittichju apparteni à u genaru Clematis, chì ragruppa circa 300 spezii di pianti arrampicanti. Hè calchì volta chjamata Clematis paniculata o Clematis odorata in a litteratura scentifica. 'Ssi noma sò cunsidarati com'è sinonimi di *Clematis flammula*. 

## Cunsirvazioni
U vittichju ùn hè micca cunsidaratu com'è una spezia minacciata. Hè largamenti sparta in a so aria di ripartizioni naturali ed hè ancu cultivata com'è pianta urnamintali. Eppuri, a distruzzioni di u so ambienti naturali è l'intruduzioni di spezii invadenti poni rapprisintà minacci pà a so sopravvivenza à longu andà. Hè dunqua impurtanti di prisirvà l'ecusistemi ind'edda si trova è di cuntrullà a prupagazioni di i spezii esotichi. 

## Lessiulugia
U vittichju hè calchì volta hè ancu chjamatu a *partimala*, à tempu incù i pianti chì facini parti di u genaru *[[cuscuta]]*.

## Noti


## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Da veda dinò
* i fiori di Corsica

## Liami
* [ Conrad, Marcella, I corsi è i pianti salvatichi, avà è innanzi, [1981], Adecec]
Filicastrella

A **filicastrella** (o filicastredda) (Osmunda regalis) hè una pianta chì face parte di a famiglia di l'Osmundaceae. Hè un tipu di filetta maiore, alta da 0,70 à 1,50 m. U so culore hè verde chjaru. A filicastrella stà in i lochi umiti.

TEsistenu parechje varietà di filicastrella:
**Osmunda regalis* var. *regalis*: in Europa, Africa, Asia suduccidentale . 
**Osmunda regalis* var. *panigrahiana* R.D.Dixit: in Asia meridiunale (India).
**Osmunda regalis* var. *brasiliensis* (Hook. & Grev.) Pic. Serm.: in e Regione Tropicale di u centru è di u sudu di l'America
**Osmunda regalis* var. *spectabilis* (Willdenow) A.Gray.: in u Nordu di l'America.

Parechji sinonimi di *Osmunda regalis* sò: 
* *Osmunda plumieri* Tausch
* *Aphyllocalpa regalis* (L.) Lag., D.Garcia & Clemente
* *Ophioglossum osmunda* Stokes
* *Struthiopteris* regalis (L.) Bernh.

Esistenu parechje carietà di filicastrella:
**Osmunda regalis* var. *regalis*: in Europa, Africa, Asia
**Osmunda regalis* var. *panigrahiana*: in u meziornu di l'Asia (India)
**Osmunda regalis* var. *brasiliensis* (Hook. & Grev.) : in u meziornu di l'America
**Osmunda regalis* var. *spectabilis* (Willdenow) A.Gray : in America di u Nordu

## In Corsica
A filicastrella hè prisente in Corsica. Si pò scuntrà sin'à 1700 metri.

## Da vede dinù
* a flora di Corsica
* a filetta
A Pian' d'Avretu

**A Pian' d'Avretu** hè una rivista criata in 1991 in Portivechju. U prima dirittori di publicazioni fù Marcu Biancarelli. À l'origini a publicazioni era solu in lingua corsa, è si ghjiraia prima di tuttu versu a criazioni. Certi scrivani cunnisciuti in u duminiu di a litteratura corsa ci participoni : Marcu Ceccarelli, Ghjacumu Biancarelli, Ghjacumu Fusina, Alanu Di Meglio è altri. In 1995 Petru Ciabrini presi a dirizzioni pà dui numari chì duviani chjuda a prima epica di u ghjurnali (1991-1995, cù 19 numari publicati).

Ci volsi à aspittà à 2004 par veda rinascia A Pian' d'Avretu, sempri cù Marcu Biancarelli à a dirizzioni, ma cù un' andatura à pena diffarenti chè prima. Oramai i testi erani scritti in corsu o in francesu è a criazioni lacaia piuttostu a piazza à i testi di libara opinioni o à l'infurmazioni culturali. Parichji parsunalità impurtanti funi tandu invitati da a rivista, com'è i scrittori Marcello Fois è Raphaël Confiant, o l'universitarii Bruno Etienne è Nicolas Bancel.

In 2007 Paulu Desanti duvintò u terzu dirittori di A Pian' d'Avretu è cuntinivò un travaddu à longu andà ridendu à a publicazioni un carattaru più vultatu versu a criazioni, è sviluppendu in primu locu i critichi litterarii.

Al dilà di quissi mintuvati, i parsunalità chì ani marcatu u più a rivista par via di a so prisenza in u cumitatu di ridazzioni è di u so travaddu funi - frà altri - Didier Rey, Stefanu Cesari, Arnestu Papi, Vincenti Tramoni, Maria Petra Valli, Bernardu Biancarelli, Filippu Antonetti, ecc.
U Pastore

*U pastore* hè una puesia di l'autore è pueta in lingua corsa Ghjacumu Santu Versini (1867-1922), dettu Buscagliolu. Hè stata publicata in a rivista A Cispra di marzu 1914. Hè dedicata à u missavu di l'autore.

:E capre sò sparnucciate à meza machja ;
:Si vede eghji par annant’à ogni sprone.
:Bruscu chì hà corsu si beie lu tragone.
:U sole ride tuttu, è un corbu grachja.

:U pastore, quassù, rittu nant’un monte,
:L’ochji inghjalogu, l’arechje à la sunaglia,
:Pare tuttu un ginerale in battaglia,
:Chì anch’à le saiette faria fronte.

:Hè, hè ! Ghjorni di fà ci prò è di festa,
:Asciulendu à u sole l’ultima timpesta,
:Miracceghja u stantadore di cumpane.

:Hà sempre l’acciarinu, la petra è l’esca;
:Da dissità lu, c’hè tutta l’acqua fresca
:È saziu di pulenda, ùn cerca pane.

## Da vede dinù
* Ghjacumu Santu Versini
Ugu Francescu Peretti della Rocca

Ci hè da dumandassi parchì **Ugu Peretti** (Figari, 1747- Livia, 1838) hè cussì pocu mintuvatu da i diffarenti antulugii corsi. 'Ssu nutabili di u meziornu di a Corsica, chì hà vissutu più di 90 anni, hà puri lacatu, à mezu à puisii di lingua taliana, i primi testi cunnisciuti in dialettu pumuntincu. I so famosi *[[Versi di Sagra]]*, passati in a tradizioni pupulari nanzi à l'opari di Monsignori Paulu Matteiu Della Foata, mettini in scena una liti comica trà un maritu è so moglia. U tonu di i versi hè schirzosu, a lingua cruda, a sucità evucata hè un mondu rurali è pasturali dundi l'usi sò aspri è i passioni viulenti. Forsa ci sarani da leghja i radichi frasturnati d'una sucità è d'una cultura miridiunali chì si sò mantinuti sin'à pocu. Cussì a lingua è i primuri di Peretti ci firmarani stranamenti familieri.

In ciò chì cuncerna l'aspettu biugrafficu di l'autori, sapemu ch'iddu era u fiddolu d'un cummissariu in capu di a Rocca numinatu da Paoli in 1759. Hè natu in Figari in 1747. Studianti à a prima università di Corti, una lighjenda vurria chì Ugu Peretti avissi cumbattutu frà mezu à i naziunali in Ponte Novu (1769). Hè cussì chì Marcu Angeli u poti qualificà di "guerrieru pueta". Puri, com'è una mansa di sgiò isulani, si ristaccò ghjà da 1770 à u rigimentu *Royal-Corse*, incaricatu di a pacificazioni sanguinosa di a Corsica. U so babbu, numinatu parcittori di u Rè, pagò d'altrondi di a so vita l'alianza di a famidda à a curonna di Francia. Fù assassinatu in San Martinu (Sotta) in 1772. 

Avendu participatu à u scumpientu militaru di i rivuluziunari francesi in Sardegna (1793), ritruvemu puri à Ugu Francescu paulistu un' antra volta mentri l'ultima indipindenza, cù u gradu di cummissariu pressu à Sir Elliot. Da tandu a so rinoma di ribeddu hè stabilita, ancu sì i parseguiti cuncirnendu lu parini di calà à parta da 1799. A quidd'epica, Nabulionu Bonaparte iddu stessu, forsa cù a primura di lià si a sgiurizia corsa, li feci rigalu d'una spada in oru...

Infini, a capacità di Peretti d'entra in i grazii di u puteri (qual'iddu fussi) pari illustrata dinò da a so numinazioni à u gradu di tinenti culineddu da u Rè Lavighju XVIII mentri a Risturazioni, è dopu da a so elevazioni à u rangu di Cavaglieri di l'Ordini di San' Lavighju... Ritiratu com'è ghjudici di paci in Livia, avaria finalmenti firitu un parenti in 1822 mentri una vindetta à prupositu... di l'arrubeghju d'un lettu ! Ultima minzioni d'una vita cumplessa è trubulata.

## Opari
* **[[Versi di Sagra]]**
* Versi di Nunzia
* Versi di Brunu
* Versi di Liona
* Cesare è Napoleone

## Ligami
* Cronaca di a Corsica, Orsu Ghjuvanni Caporossi
Końskowola

**Końskowola** hè una cumuna di a Polonia orientale. Hè situata in u sudestu di a Pulonia, trà Puławy è Kurów, annantu u fiume Kurówka.
Scarlett Johansson

**Scarlett I. Johansson** (New York, 22 di decembre 1984) hè un'attrice americana.

## Biugrafia

## Filmugrafia
* Mary Queen of Scots (2009) .... Mary, Queen of Scots
* The Spirit (2008) .... Silken Floss
* He's Just Not That Into You (2008) .... Anna
* Vicky Cristina Barcelona (2008) .... Cristina
* The Other Boleyn Girl (2008) .... Mary Boleyn
* The Nanny Diaries (2007) .... Annie Braddock
* The Prestige (2006) .... Olivia Wenscombe
* The Black Dahlia (2006) .... Kay Lake
* Scoop (2006) .... Sondra Pransky
* The Island (2005) .... Jordan 2 Delta / Sarah Jordan
* Match Point (2005) .... Nola Rice
* In Good Company (2004) .... Alex Foreman
* The SpongeBob SquarePants Movie (2004) (voce) .... Mindy
* A Good Woman (2004) .... Meg Windermere
* A Love Song for Bobby Long (2004) .... Pursy Will
* The Perfect Score (2004) .... Francesca Curtis
* Girl with a Pearl Earring (2003) .... Griet
* Lost in Translation (2003) .... Charlotte
* Eight Legged Freaks (2002) .... Ashley Parker
* An American Rhapsody (2001) .... Zsuzsi/Suzanne Sandor (at 15)
* Ghost World (2001) .... Rebecca
* The Man Who Wasn't There (2001) .... Birdy Abundas
* My Brother the Pig (1999) .... Kathy Caldwell
* The Horse Whisperer (1998) .... Grace MacLean
* Home Alone 3 (1997) .... Molly
* Fall (1997) .... Little Girl
* Manny & Lo (1996) .... Amanda
* If Lucy Fell (1996) .... Emily
* Just Cause (1995) .... Kate Armstrong
* North (1994) .... Laura Nelson

## Ligami
*  IMDB
Urchidei di Corsica

L'urchidei di Corsica (o orchidee di Corsica) sò abbastanza numarosi. Ci sò circa sissanta spezii d'urchidei in Corsica.

* Aceras anthropophora
* Anacamptis pyramidalis
* Barlia robertiana
* Cephalanthera damasonium
* Cephalanthera longifolia
* Cephalanthera rubra
* Dactylorhiza elata
* Dactylorhiza fasciculata
* Dactylorhiza fistulosa
* Dactylorhiza latifolia
* Dactylorhiza saccifera
* Epipactis helleborine
* Epipactis microphylla
* Epipactis palustris
* Epipogium aphyllum
* Gennaria diphylla
* Gymnadenia conopsea
* Limodorum abortivum
* Listera cordata
* Listera ovata
* Neotinea maculata
* Neottia nidus-avis
* Ophrys apifera
* Ophrys arachnitiformis
* Ophrys bertolonii
* Ophrys bombyliflora
* Ophrys conradiae
* Ophrys fusca
* Ophrys incubacea
* Ophrys lutea
* Ophrys morisii
* Ophrys speculum (sin. orphys vernixia)
* Ophrys sphegodes
* Ophrys tenthredenifera
* Orchis coriophora
* Orchis lactea
* Orchis laxiflora
* Orchis longicornu
* Orchis mascula
* Orchis morio
* Orchis pallens
* Orchis palustris
* Orchis papilionacea
* Orchis pauciflora
* Orchis provincialis
* Orchis purpurea
* Orchis spitzelli
* Orchis tridentata
* Plathantera bifolia
* Plathantera chlorantha
* Pseudorchis albida
* Serapias cordigera
* Serapias lingua
* Serapias neglecta
* Serapias nurrica
* Serapias olbia
* Serapias parviflora
* Serapias vomeracea
* Spiranthes aestivalis
* Spiranthes spiralis

## Prutizzioni
Tutti i spezzi d'urchidei di Corsica sò prutetti da:
* a cunvinzioni internaziunali di Washington (CITES) chì intardisci u cummerciu di i spezii di fauna è di flora minacciati di sparizioni.

## Rifarenzi
* Gamisans, J. è Jeanmonod, J. (1993) Catalogu di i pianti vascularii di Corsica - Catalogue des plantes vasculaires de la Corse, Cunsirvatoriu è giardinu botanicu di a cità di Geneva: Geneva (in francesu)

## Da veda dinò
* a flora di Corsica
Voceru di Cesariu è di Cappatu

U **Voceru di Cesariu è di Cappatu** hè un voceru corsu. Hè mintuvatu in i *Canti populari* di Salvatore Viale.

## U voceru di Cesariu è di Cappatu
*In morte di Cesariu è di Cappatu*

:Ghjesù, Ghjuseppe, Maria,
:Santissimu Sacramentu,
:Ora tutti in cumpagnia
:Aiutate stu lamentu ;
:Chì da per tuttu risoni
:La morte di dui campioni.

:Or girate lu cantone,
:È girate u circundariu,
:Chì sia simile à Cesariu
:Nun truvate una persone,
:Unu ch’abbia a so presenza,
:La so lingua, è la so scienza.

:Lu latrone di Martini,
:Lu figliolu di Passione
:S'impustò in u pruniccione
:Cunsigliatu da i Mastini;
:Quandu poi li venne a pare,
:Li tirò è lu fè cascare.

:Tirò à fermu lu so colpu
:Lu famosu latrunchjinu,
:Chì lu chjamanu Malchjinu,
:Di pistola, o fusse schjoppu;
:Li passò lu core in pettu,
:Cum'è pinzu di stilettu.

:Cappatu, cum'è un Leone,
:Bench’avesse una ferita,
:Si lampò sopra Tangone,
:Chì li dimandò la vita,
:È mustrava pentimentu
:Per tumbà lu à tradimentu.

:Avà lu cuppiolu hè mortu
:Ma lasciò Paulu in vita,
:Chì sarà Primu Eremita
:È si chjama Paulu-tortu;
:S’ellu piglia la campagna,
:Qualchì pochi si ne lagna.

:Or lasciate chì a campagna
:Sia scuperta è senza neve:
:Sarà male per la pieve
:Da la piaghja à la muntagna;
:Perch'u male hè cumu u focu,
:Chì si sparghje in ogni locu.

:Or magnatu u vostru pane,
:È biite u vostru vinu;
:Noi di questu ùn ne vulemu,
:Ma di lu vostru sanguinu,
:In vindetta di lu nostru,
:Chì l’avemu à lu strascinu.

:Ùn hè què lu paesacciu,
:Chì tinia lu mè cuginu?
:Ch’ellu ci scappi lu focu
:È nun ci abiti più nimu!

*Una vechja.*

:Acchitate vi, o surelle,
:È finite stu rumore:
:Matteiu un vole vindetta;
:Chì stà in celu cù u Signore.

:Or guardate la sta bara;
:Mirate, surelle care,
:Ci stà sopra Ghjesù Cristu,
:Chì ci insegna à pardunà ne:
:Ùn spignite li vostri omi;
:Abastanza hè torbu u mare;
:Perch’avale emu d’avè,
:Eppò avriamu da dà ne.

## Referenze
* Salvatore Viale, ''Canti popolari corsi'', 1855, Fabiani:Bastia
Clematis vitalba

*Clematis vitalba* hè una spezia di pianta chì faci parti di a famiglia di i Ranunculaceae.

## Discrizzioni

A **vitalba** (*Clematis vitalba*) hè una pianta arrampicanti di a famiglia di i Ranunculaceae. Hè urighjinaria d'Auropa è d'Asia uccidentali. 'Ssa pianta vivaci pò aghjunghja un'altezza di 10 metri è pussedi  piccioli lignosi è volubili. I so fogli sò cumposti è alterni, incù fuglioli uvali è dintati. I fiora di *Clematis vitalba* sò bianchi, prufumati è ragruppati in infiuriscenzi à forma di curimbi. I frutti sò achenii piumosi, favuriscendu a so dispersioni da u ventu. 

A vitalba s'assumiglia à u vittichju ma a vitalba t'hà i fiora bianchi è appena virdicci incù un aspettu particulari incù u prima pelu è i fogli cumposti pinnati, quandu inveci u vittichju t'hà i fiora bianchi prufumati incù un adori d'amandula dolci è i fogli bipinnati.

## Ripartizioni

A vitalba hè prisenti in l'Auropa sana, da u sudu di a Scandinavia insin'à u mari Tarraniu. Omu a trova ancu in Asia uccidentali, Caucasiu à l'Iranu. 'Ssa pianta hè adattata à diffarenti tipi di terri, ma prifirisci i terri ricchi di nutrimenti è beddi assiccati. Cresci par u più in i sebbi, l'arici di furesti, i bordi di stretti è i chjarini. 

A vitalba hè prisenti è cumuna in Corsica.

## Biulugia

A vitalba hè una pianta arrampicanti chì si atturcineghja intornu à i punteddi grazia à i so avvitichji. Pò furmà culonii densi è affucà i pianti circunvicini. A fiuritura hà locu da ghjugnu à sittembri, attirendu numarosi insetti inamacatori tali l'abbi è i sbarabattuli. I frutti piumosi sò spargugliati da u ventu, parmittendu cusì à a pianta di diffonda si annantu à grandi distanzi. 

## Tassunumia

*Clematis vitalba* apparteni à u genaru Clematis, chì ragruppa à l'incirca 300 spezii di pianti arrampicanti. Hè ancu cunnisciuta sottu à i sinonimi Clematis flammula è *Clematis vitalba* var. vitalba. 

## Cunsirvazioni

A vitalba hè una spezia cumuna è largamenti sparta. Ùn hè micca cunsidarata com'è minacciata è ùn faci micca l'ughjettu di misuri particulari di cunsirvazioni. Eppuri, in certi righjoni, pò divintà invadenti è nocia à a biudiversità lucali. Hè dunqua ricumandatu di cuntrullà a so prupagazioni in i zoni ind'edda hè intradutta. 

## Lessiculugia
A vitalba hè ancu chjamata a viterba, a vutalbula o a butalbula.

## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Altri prugetti
*  ''Clematis vitalba'' annantu à Wikimedia Commons.
Silvio Berlusconi

**Silvio Berlusconi** (Milanu, 29 di settembre 1936 - Milanu, 12 di ghjugnu 2023) hè statu un omu puliticu è un impresariu talianu, presidente di u Cunsigliu di i Ministri in carica da maghju 2008. Hè statu u fundatore è proprietariu di a società multimediale Fininvest (oghje Mediaset), fundatore è presidente di u muvimentu puliticu "Forza Italia" è presidente di u club di ballò A.C. Milan. Era ancu cunnisciutu sott'à u cugnome di "*Il Cavaliere*" (U Cavagliere).
Marketing

U **marketing** (parola inglese, spessu abbrieviatu cù mktg) hè u ramu di a scienza economica chì si occupa di u studiu discrittivu di u mercatu è di l'analisi di l'interazione di u mercatu o puru di l'utilizatori cù l'impresa.

U termine piglia a so origine in a parola inglese "market", cù l'aghjunta di a disinenza di u girundiu pè indicà a participazione attiva.

Marketing significheghja "piazzà annantu à u mercatu" è cumprende tutte l'azzione di l'imprese distinate a piazzà i prudutti, pè cercà u più grande prufittu.
Lighjenda di u Frati è a Sora

A **Lighjenda di u Frati è a Sora** (o Legenda di u Frate è a Sora) hè una lighjenda di Corsica. Hè assuciata à i dui stantari chì sò chjamati *U [[Frati è a Sora]]* è chì sò situati accantu u stradonu naziunali N196, trà Prupià è Sartè, in Ghjumenta Russa, à 5 kilomitri da Sartè. Sient'è a lighjenda, u Frati è a Sora erani un omu è una donna chì s'erani ingaghjati prima in a rilighjoni. Ma hè successu chì a Sora è stata sidutta da u Frati è ch'iddi sò scappati insemu. Tandu, dici a lighjenda, u Distinu l'hà puniti è sò stati pitrificati. Hè cussì chì sò firmati stantari.

## Citazioni
A canzona *U Frati è A Sora* di Svegliu d'Isula ci narra a lighjenda di u Frati è a Sora :

## Da vida dinò
* u Frati è a Sora

## Liami
* U megalitisimu corsu, Ghjuvan'Filippu Antolini
* A canzona U Frati è a Sora intarpritata da Svegliu d'Isula
Bastia (Petru Lucciana)

**Bastia** hè una puesia scritta da Petru Lucciana (1832-1909), dettu Vattelapesca.

## ''Bastia''
:D'aranci, ulivi è vigne incurunata,
:Sù l'onde, azzurre à paru di u so celu,
:Sorge Bastia, ravvolta in biancu velu,
:Siccume una spusata ;
:È surride à e trè belle
:Isulette surelle,
:Chì a guerdanu cun faccia innamurata.

:È tuttu parchè a gioia quì t'inciti :
:I fiori è i frutti ameni ind'è giardini,
:L'eria suave, i generosi vini,
:A terra è u mare di luce rivestiti,
:È sopra à l'altre cose,
:E dunnette vizzose
:Cun l'ochji pieni di gentili inviti.

:È, ne a mio giuventù, vidi Bastia
:Da Corsi è da stranieri prediletta,
:Benchì fussi a cità più chjuculetta.
:Ma per tuttu crisica,
:Un fiore assai  preziosu
:Un fiurucciu odurosu,
:Ed era questu u fiore di curtesia.

## Da vede dinù
* Bastia: a cità
* Petru Lucciana
Sirinata par un pastori di Zicavu

A **Sirinata par un pastori di Zicavu** (o *Serenata per un pastore di [[Zicavu]]*) hè una sirinata di Corsica. Hè stata citata in i *Canti populari corsi* di Salvatore Viale.

## Sirinata par un pastori di Zicavu
:Andare mi ni vuò da sua Eccillenza
:È d’una latra ti voddu accusari:
:Lu primu ghjurnu ch’iddu teni udienza,
:Unu mimuriali ci vuò dari.
:Sì la ghjustizia nun mi fà clemenza,
:À du ministru mi voddu appiddari;
:Parchì tù voli vivi di putenza,
:Essere amata è non vuler amari.

:Ma st’hai pinseri di vulì mi amani,
:Quistu hè lu modu chì t’hai da tineri,
:Bistemmia, quandu mi senti parlani,
:È fà ti cruci, quandu tù mi vedi:
:Cusì la ghjenti nun pinsarà mali,
:Videndu, ch'è mi fai tal' dispiaceri,
:Èppò la sera manda mi à chjamani
:Par qualchì to fidatu missaghjeri .

:Gioia de cori è sempri t’hò chjamatu,
:È per amari à tia, sogu surdu, è mutu;
:Patu più ch'è nun pati unu dannatu,
:Stò indì d'infernu, è ti dumandu aiutu.
:O ingrata donna, è parchì m’hai burlatu,
:È quistu pettu parchì l'hai fà ruttu? 
:Hè meddu esseri amanti, è nun amatu
:Ch’esseri amanti amatu, eppò traduttu.

:Gioia, tù m’hà riduttu a singhju tali,
:Vogu à la messa, è nun sò duvi sia.
:Nun ascoltu parodda di u missali,
:È nun sogu più di d'Avè Maria;
:Quand’è la dicu, nudda nun mi vali,
:Parchì t’hò sempri in ti la fantasia;
:È parchì é sogu a tia troppu riali,
:In ogni locu sempri ti vurria.

:Quand'è ti vecu in qualchì locu stani,
:Ti pregu, anima mia, nun ti partiri;
:Lascia mi incù quist'ochji saziari,
:Ch'altru nun bramu solu ch'à tia vidiri.
:La to mammaccia mi faci adirari;
:Peghju chì mortu mi vurria vidiri.
:Edda dici ch'è sernpri m’adduntani,
:È chì nun ti fighjuli, è nun ti miri.

:Sogu statu à cunfissà mi, o Divia mia:
:Sà chì m'hà dittu lu me cunfessoru?
:Dici ch'affattu è mi scordi di tia,
:Chìi s'è ci pensu mi cunsummu è moru.
:S'è la facissi gran pena aviria
:À nun pinsari à vò, riccu tisoru.
:Ma quistu hè veru, è nun dicu bugia:
:S'è t’amu é peccu, è s'è nun t’amu é moru.

:Disidara u malatu risanari,
:L’imprighjunatu di prighjoni usciri:
:Disidara u bon' tempu u marinari;
:Par puderi u viaghju suu siguiri;
:Dinari, oru, ed arghjentu accumulari,
:Par puderi l’intentu conseguiri.
:Eu bramu solu di pudè basgiari
:La tu boccucchja eppò doppu muriri.

:L’aceddu innamuratu spessu gira,
:Bulandu per li boschi è la campagna;
:È chivi canta, è quinci intornu mira,
:Per ritruvà l’amata sua cumpagna.
:Quandu pò nun da trova iddu s'adira,
:È cun dulenti cantu iddu si lagna;
:Ed é quandu ti cercu, è nun ti trovu,
:È mille pene, è mille affanni é provu.

:È t’amu tantu, è mi ni dogu lu vantu
:Chì nissunu nun t’ama quant'è mia.
:Ti portu scritta in quistu pettu tantu,
:Chì mai nun m'esci da la fantasia
:S'è tù voli sapiri quantu sia stu tantu,
:É quantu il pettu, è il cor' didd’alma mia.
:S’intrassi in Paradisu santu santu,
:È nun truvà ci à tia, mi n’esciria.

## Rifarenzi
* Salvatore Viale, ''Canti populari corsi'', 1855, Fabiani:Bastia

## Liami
* Parechji variazioni di a ''Sirinata par un pastori di Zicavu''
Volterra

**Volterra** hè una cumuna taliana di a pruvincia di Pisa.

## Paisoli
Saline di Volterra, Villamagna.

## Cumune in cunfina
Casole d'Elsa (SI), Colle di Val d'Elsa (SI), Gambassi Terme (FI), Lajatico, Montaione (FI), Montecatini Val di Cecina, Peccioli, Pomarance, San Gimignano (SI).
Muchju rossu

U **Muchju rossu** (o Muchju russu) (*[[Cistus creticus]]*) hè una spezia di pianta chì face parte di a famiglia di e Cistaceae.

## Descrizzione

*Cistus creticus*, ancu cunnisciutu sottu u nome di muchju di Creta, hè una pianta à fiori appartinendu à a famiglia di e Cistaceae. Si tratta d'un arbustu à casce persistente chì pò aghjunghje un'altezza da 1 à 2 metri. E so foglie sò verde, strette è lungarine, incù una tessitura appena vellutata. I fiori di *Cistus creticus* sò grandii, incù cinque petali bianchi o rusulati è un centru giallu vivu. Sgaghjanu un profume aggradevule è sò à spessu visitate da l'ape è e farfalle. 

## Ripartizione

*Cistus creticus* hè originariu di e rigione mediterranie, in particulare di a Creta, da induve tira u so nome. Omu u trova ancu in altri paesi di u circondu mediterraniu, tali a Spagna, l'Italia, a Grecia è a Turchia. 'Ssa pianta priferisce e terre belle assiccate è assuliate, è hè à spessu prisente in a machja.

## In Corsica
U muchju rossu hè cumunu in Corsica. Hè caratteristicu di a machja corsa. Esistenu dui spezie di muchju rossu:
* *cistus creticus corsicus* (Loisel.) Greuter & Burdet, è
* *cistus creticus eriocephalus* (Viv.) Greuter & Burdet

## Biolugia

*Cistus creticus* hè una pianta resistente è adatta à e cundizione aride è calde di u so ambiente naturale. Pussede l'adattamenti fisiulogichi, tale foglie spesse è cerose, chì riducenu a perdita d'acqua in evapurazione. 'Ssa pianta hè ancu capace à si ricresce dopu à l'incendii, grazia à i so bucci suttarranii prutetti. A riproduzione di *Cistus creticus* si face per u più per via d'impullinazione cruciata, incù l'aiutu di l'insetti inamacatori. 

## Tassonumia

*Cistus creticus* hè u nome scentificu accittatu per 'ssa spezia. Esiste eppuru sinonimi chì sò stati imprudati in u passatu per designà 'ssa pianta, tali Cistus incanus è Cistus villosus. 'Ssi nomi sò stati abbandunati chì eranu cunsiderati cum'è variazione di *Cistus creticus*. 

## Da vede dinù
* i fiori di Corsica
* u muchju biancu
* u muchju nirachju
* u muchju neru

## Referenze
* Tela Botanica (France métro) - '' Cistus albidus''.
* [Conrad, Marcella,  I corsi è e piante salvatiche, avà è innanzi, [1981], Adecec]
* Gamisans, J.  & Jeanmonod, J. (1993) Catalogu di i pianti vascularii di Corsica : Geneva (in francese)
* Jeanmonod D. & Gamisans J. (2013) *Flora Corsica* (2 ed), Edisud.

## Note


## Altri prugetti
*  ''Cistus creticus''  annantu à Wikimedia Commons.
Capitala (fenu)

A **Capitala** hè una parti d'una pila di fenu. A capitala hè un nodu chì hè fattu inc'una corda, fatta di fenu intricciatu. 'Ssu nodu hè missu intornu à u palu, in a testa di a pila. U so fini hè d'impidiscia l'acqua, quand'eddu piovi, di falà da mezu à u fenu è u palu, di manera chì u fenu ùn si vastessi micca.

## Da veda dinò
* a capitala d'un paesi o d'un statu
* a capitala: s'usava par purtà una cerra
Nicolas Sarkozy

**Nicolas Sarkozy** (di so nome interu **Nicolas Paul Stéphane Sarközy de Nagy-Bocsa**, natu 28 Ghjennaghju 1955 in Parighji) era u presidentu di a Francia (2007/2012).

## Da vede dinò
*Georges Pompidou
*Jacques Chirac
*François Hollande
Fica fiurunaghja

A **fica fiurunaghja** hè una fica chì pruduci mori fiurona. In Corsica, i fiurona sò maturi di lugliu. I fica inveci poni essa colti di sittembri.

## Da veda dinò
* u fiuronu
* a fica
* u ficu
A morte di Filicone

**A morte di Filicone** hè un cantu tradiziunale di Corsica..

## A morte di Filicone
:Impiegà vogliu la musa
:Per fà ne duie canzone
:Mi ritrovu ind'è le poghje
:È dimoru in Albitrone
:Ne sò tristu è scunsulatu
:Chì ghjè mortu Filicone.

:Quand’elli a senteranu
:I cacciadori in Casinca
:Ch’ell’hè mortu Filicone
:À lu pede d’un listincu
:N'hè mortu bellu onoratu
:Cù un cignale capu à capu.

:L'aghju fattu un cimiteriu
:Tuttu cintu à muraglione
:Nunda ch'è di maestranza
:Ci aghju qualchì pataccone
:Senza cuntà l'altru restu
:Eppo tutte le curone.

:L'aghju fattu la so cascia
:Tutta piena di pattume
:Po ripostu lu so capu
:Nantu à un cuscinu di piume
:Ùn vogliu fà cum'è quelli
:Chì li si lampanu in fiume.
Gnaccara

A **gnaccara** (Pinna nobilis) hè u più bivalvi grandi prisenti in u Mari Tarraniu. Hè una spezia endemica di u mari Mediterraniu. Faci parti di a famiglia di i Pinnidae. Hè longa sin'à un metru. Pò campà più di vinti anni. U so culori hè brunu. A gnaccara si ficca verticalmenti in a rena o annantu à u scogliu.

A gnaccara era cumuna in i tempi ma hè cunsidarata oghji com'è una spezia minacciatu di sparizioni in u Mediterraniu. I priculi i più impurtanti sò: a pesca, l'ancuri di i bateddi chì a sciappani.

A gnaccara s'assumiglia à Pinna rudis, ma quidda hè più chjuca (sin'à 30 cm).

## In Corsica
A gnaccara hè prisenti in Corsica.

## Prutizzioni
A gnaccara hè prutetta da:
* l'arristatu di u 26 nuvembri 1992, chì intardisci a pesca di a gnaccara
Arara

**Arara** hè una cità di u Brasile. Teni 13.538 abitanti.

## Da vede dinò
*Belo Horizonte
*Brasilia
*Cachoeira do Sul
*Campinas
*Paulínia
*Catalão
*Curitiba
*Fortaleza
*Manaus
*Porto Alegre
*Porto Velho
*Rio Branco
*Rio de Janeiro
*Santos
*São José do Rio Preto
*Osasco (São Paulo)
*São Paulo
*Taubaté
Acughja

L' **acughja** hè un tipu d'acu longu.

## Citazioni
Accadi chì l'acughja fussi mintuvata in a cultura corsa. Par esempiu:
* in a canzona populari Manetta:
:*Ùn ti ramenti quand'erami ziteddi
:*Vindii acughji, ditali è zifuleddi
:*Calchì [[pettinu]] di legnu è di più calchì [[ghjummeddu]]
:*Oghji t'hai fattu una casa chì hè forti quant'è un casteddu.
* in a *Travisagna* di Rinatu Coti:
:*Mirè, ci hè unu spurtonu cù a so [[tela]] drentu. Era di a tinta di mamma. Mittìa i so acughji. Ci sò l'acughji da calzittà. Eppo dinò l'achi da fà i [[strapunta|strapunti]]. Mamma era una sartori fina.*

## Liami
[A Travisagna, [Rinatu Coti]]